# Виртуелне површи

### Површи

КДЕ вам омогућава да имате неколико виртуелних површи. Под овим језичком можете подесити и број површи, број врста у иконици листача, као и имена површи. Број површи задајете у пољу за унос. Површима можете доделити имена уписивањем текста у текстуална поља испод.

### Пребацивање

Кретање кроз површи омотава

- Укључите ову опцију ако желите да вас тастатура или кретање преко ивице површи (при активним ивицама површи) одведе на супротну ивицу наредне површи.

Анимирано пребацивање површи

- Изаберите из падајућег списка једно од без анимације, Клизање, Анимација коцке површи или Утапање површи. Ако изабрана анимација има своје поставке, кликните на иконицу алатке десно од списка да покренете њен дијалог за подешавање.

Екрански приказ при пребацивању површи

- Укључите ову опцију ако желите екрански приказ при мењању површи.

Показатељи распореда површи

- Укључивањем ове опције добија се мали преглед распореда површи, који указује на изабрану површ.

Пречице

- Ова секција приказује подешене пречице за мењање површи и омогућава вам да их уредите.

Окретање точкића миша преко празног простора на површи, или преко иконице листача на панелу, мењаће виртуелне површи по бројевном редоследу, у смеру окретања (нагоре или надоле).

Ово подразумевано понашање можете да измените на страници Радње мишем под Поставке површи (Alt D, Alt S).